b'\n_START_ARTICLE_\nGelazije I.\n_START_SECTION_\n\xc5\xbdivotopis\n_START_PARAGRAPH_\n\xc4\x8cesto ga se navodi kao kodifikatora teologije o odnosu dr\xc5\xbeave i Crkve. Gelazije I. u vrlo zna\xc4\x8dajnom pismu "Duo Sunt", upu\xc4\x87enom caru Anastaziju II., izlo\xc5\xbeio je na vrlo sa\xc5\xbeeti na\xc4\x8din doktrinu o "dvije mo\xc4\x87i" ("dvije sablje") - gdje na istom podru\xc4\x8dju postoji dr\xc5\xbeavna vlast i crkvena vlast, od koja svaka ima svoje odvojene poslove, ali sura\xc4\x91uju. Nagla\xc5\xa1ava se da je u duhovnim i moralnim pitanjima \xc4\x8dak i vrhovna gra\xc4\x91anska vlast podlo\xc5\xbena odlukama duhovne vlasti, sli\xc4\x8dno kao \xc5\xa1to su i sve\xc4\x87enici u svjetovnim pitanjima podlo\xc5\xbeni odlukama gra\xc4\x91anske vlasti._NEWLINE_Gelazije se odlu\xc4\x8dno protivio nastojanjima patrijar\xc5\xa1ije u Konstantinopolu da se - kao Crkva mjesta u kojemu stoluje kr\xc5\xa1\xc4\x87anski car - postavi kao po rangu vi\xc5\xa1a ili barem jednaka Rimu; dapa\xc4\x8de je branio poziciju Damaska (Sirija) i Aleksandrije (Egipat) kao drugog i tre\xc4\x87eg po statusu kr\xc5\xa1\xc4\x87anskog sredi\xc5\xa1ta iza Rima._NEWLINE_Sa\xc4\x8duvano je do dana - u cijelosti i li dijelovima - stotinjak pisama koje je pisao Gelazije. Od \xc5\xa1est njegovih teolo\xc5\xa1kih djela, od kojih se tri odnose tada aktualnim pitanjem Akacijevog raskola, dvije Pelagijanstvom, jedna Nestorijanstvom, a u jednoj se iznose Gelazijevi razlozi za zabranu karnevala koji se pod imenom "Luperkalije" odr\xc5\xbeavao u Rimu u velja\xc4\x8di, i u \xc4\x8dijem je slavljenju Gelazije nalazio previ\xc5\xa1e poganskih elemenata.'